নকছাৰি - অসমীয়া ৱিকিপিডিয়া\nঅসম (ভাৰত)ত নকছাৰিৰ অৱস্থান\nভৌগোলিক স্থানাংকঃ 26°42′N 94°27′E / 26.70°N 94.45°E / 26.70; 94.45স্থানাংকঃ 26°42′N 94°27′E / 26.70°N 94.45°E / 26.70; 94.45\nনকছাৰি'যোৰহাট জিলাৰ দক্ষিণ-পূব প্ৰান্তত নগাপাহাৰৰ পাদদেশত অৱস্থিত এক অঞ্চল । গ্ৰাম্যপ্ৰধান এই ঠাইখন তিতাবৰ মহকুমাৰ অন্তৰ্গত। ১০১ নং মৰিয়নী বিধান সভা সমষ্টি তথা ১৪ নং যোৰহাট লোকসভা সমষ্টিৰ এই অঞ্চলটো মৰিয়নি আৰক্ষী থানাৰ অন্তৰ্ভুক্ত আৰু ইয়াত ডেবেৰাপাৰ আৰক্ষী চকী নামেৰে এখন আৰক্ষী চকী আছে। ইয়াত এখন প্ৰাথমিক স্বাস্থ্য কেন্দ্ৰ আছে । নকছাৰি ডাকঘৰ নামেৰে এটি ডাকঘৰ তথা খাটিচোনা, মৰঙ্গীয়ালকে আদি কৰি বহুটো উপ ডাকঘৰ আছে।\n1.1 নামৰ উৎপত্তি\n1.2 বুৰঞ্জীৰ পাতত\n4 যাতায়াত ব্যৱস্থা\n5 জনবসতিৰ জীৱিকা\nনকছাৰিৰ পুৰণি নাম তৰাতলী ।তৰাতলীৰ পৰা নামটো পৰিৱৰ্তন ঘটি নকছাৰি হোৱাৰ অন্তৰালত দুটিমান ঐতিহাসিক প্ৰবাদ পোৱা যায় । প্ৰচলিত প্ৰবাদ মতে আহোম স্বৰ্গদেৱ গদাধৰ সিংহৰ ৰাজত্ব কালত দিখৌ নৈৰ কাষৰ পৰা কেইঘৰ মান কছাৰী লোক আনি তৰাতলীৰ টীয়ক নৈৰ পাৰত বহুৱাইছিল । এই কছাৰী লোকসকলক নতুনকৈ ইয়াত সংস্থাপিত কৰাত তেওঁলোকক বা তেওঁলোকে বাস কৰা ঠাইখনক নকছাৰী(নকছাৰি) বুলি কোৱা হৈছিল । আন এক জনশ্ৰুতিমতে ব্ৰিটিছসকলে চাহবাগান খোলা আৰু ৰেলপথ নিৰ্মাণৰ উদ্দেশ্যে কেইঘৰমান কছাৰীলোকক আনি এই তৰাতলীত সংস্থাপিত কৰিছিল । কছাৰীলোকসকলক নতুনকৈ অহা বাবে স্থানীয় লোকসকলে তেওঁলোকক নকছাৰী(নকছাৰি)বা নতুনকৈ অহা কছাৰী বুলিছিল ।লাহে লাহে এই সমগ্ৰ অঞ্চলটোৰ নাম নকছাৰিলৈ ৰূপান্তৰ ঘটিল । আন এক প্ৰবাদমতে,তৰাতলীৰ আন এখন গাওঁ 'এৰাগাৱত' কাকজান নৈৰ ওচৰত স্থানীয় লোকসকলে এটা ডাঙৰ ভেটা মাৰি মাছ ধৰিছিল ,যাৰ নাম বৰভেটা আছিল ।এই ভেটাৰ পানী পৰি এটা ডাঙৰ ডুবিৰ সৃষ্টি হৈছিল আৰু ইয়াক বৰডুবি বুলি কোৱা হৈছিল ।অঞ্চলটোত ৰাস্তা-ঘাটৰ সুচল ব্যৱস্থা নথকাত সেই ডুবিৰ ওপৰেদি মানুহ অহা-যোৱা কৰিছিল । নগাচাঙৰ নগালোকসকলে হাট-বজাৰ কৰিবলে সেই 'বৰভেটা'ৰ ওপৰেদি ভৈয়ামলে অহা-যোৱা কৰিছিল আৰু ভৈয়ামৰ পৰা অন্যান্য সামগ্ৰীৰ লগতে গৰু-গাইও কিনি নিছিল । এনেদৰে গৰু-গাই নিয়াৰ ফলত ভেটাটো দুৰ্বল হৈ পৰিছিল আৰু স্থানীয় লোকসকলে ভেটাটোৰ ওপৰেদি গৰু-গাই নিয়াত বাধা আৰোপ কৰিছিল ।এদিন এহাল নগালোকে ভেটাটোৰ ওপৰেদি আহোঁতে স্থানীয়লোকসকলে বাধা দিওতে থৈয়া-নথৈয়া ঘটিল ।তেনে অৱস্থাতে অকস্মাতে নগালোকজনৰ ডুবিত পৰি মৃত্যু হ'ল আৰু নাগিনীজনীয়ে নগাচাঙলে গৈ সেই কথা ক'লেগৈ । ইয়াৰ পাছতে স্থানীয় লোকসকলৰ লগত নগাৰ গভীৰ সংঘাত হ'ল । এই কাজিয়া নিস্পতিৰ বাবে,ব্ৰিটিছ চাহাবসকলে ইয়াতে এখন অস্থায়ীভাৱে কছাৰি পাতিছিল । সেই অনুসৰিয়ে এই ঠাইখনৰ নাম তৰাতলীৰ পৰা নকছাৰিলৈ ৰূপান্তৰ হ'ল ।\nবুৰঞ্জীৰ পাতত[সম্পাদনা কৰক]\nতৰাতলি,নকছাৰি অঞ্চলৰ পুৰণি নাম । জানিব পৰা মতে ইয়াত এসময়ত বহুতো তৰাগছ আছিল । ইতিহাসৰ পাত লুটিয়ালে পোৱা যায় যে গদাপাণি পলাই ফুৰোতে ইয়াৰে কোঁৱৰপৰীয়া মৰাণ গাৱৰ মানুহ এঘৰে বোলে তৰাৰ গজালি ৰান্ধি ভাত খুৱাইছিল । সেই কিংবদন্তি অনুসৰি এই ঠাইখনৰ নাম তৰাতলি হিচাবে বুৰঞ্জীৰ পাতত অন্তৰ্ভুক্ত হ'ল ।[উদ্ধৃতিৰ প্ৰয়োজন]\nভৌগোলিকভাৱে নকছাৰি 26.70°N 94.45°E ত অৱস্থিত। এই ঠাইখন মৰিয়নি ৰে'লৱে জংচনৰ পৰা ১০ কিমি দুৰত্বত অৱস্থিত। ই নাগালেণ্ডৰ সীমান্তবৰ্ত্তী অঞ্চল ।\n২০১১ চনৰ লোকপিয়ল অনুসৰি নকছাৰিৰ জনসংখ্যা ১০৯৮ জন । তাৰ ৫৬৩ জন পুৰুষ আৰু ৫৩৫ গৰাকী মহিলা অৰ্থাৎ লিংগ অনুপাত ৯৫০, য'ত অসমৰ গড় লিংগ অনুপাত ৯৫৮ । নকছাৰিৰ ০-৬ বছৰৰ শিশু শতাংশ ১৩.৫৭ % ,অৰ্থাৎ ১৪৯ জন । শিশু লিংগ অনুপাত ৮৬৩, যি অসমৰ গড় লিংগ অনুপাত ৯৬২ তকৈ কম । অসমৰ গড় শৈক্ষিকতাৰ হাৰ ৭২.১৯% ৰ বিপৰীতে নকছাৰিৰ শৈক্ষিকতাৰ হাৰ ৭৩.৪৫% । ইয়াৰ পুৰুষৰ শৈক্ষিকতাৰ হাৰ ৭৮. ২৬% আৰু মহিলাৰ শৈক্ষিকতাৰ হাৰ ৬৮.৪৫% ।\nএই ঠাইখন বুৰঞ্জীপ্ৰসিদ্ধ ধোদৰ আলিৰে সংযোগ হৈ আছে । যাতায়াতৰ ব্যৱস্থা হিচাপে ইয়ালৈ মৰিয়নিৰ পৰা বিভিন্ন সৰু-ডাঙৰ বাহন চলি থাকে আৰু এটি ৰেলৱে ষ্টেশ্যন আছে। তদুপৰি নকছাৰিৰ কেন্দ্ৰীয় অঞ্চলৰ পৰা মৰিয়নি ৰেলৱে জংচন প্ৰায় ১০ কি.মি. দূৰত। ইয়াৰ নিকটতম বিমানবন্দৰ হৈছে যোৰহাট বিমান বন্দৰ,যি যোৰহাট চহৰৰ সমীপৱৰ্তী ৰৰৈয়াত অৱস্থিত ।\nজনবসতিৰ জীৱিকা[সম্পাদনা কৰক]\nইয়াৰ লোকসকলৰ মুখ্য জীৱিকা কৃষি । মুখ্যত প্ৰাক-স্বাধীনতা যুগৰ পৰা চলি থকা চাহ বাগিছাবোৰ ইয়াৰ অন্যতম প্ৰধান উদ্যোগ । চৰকাৰী জীৱিকাৰ উপৰিও ইয়াৰ লোকসকলে বিভিন্ন ধৰণৰ উদ্যোগী পথ হাতত লৈছে। ইয়াতে ভেলেউগুৰি ৰতনপুৰগাৱত বহুটো ইটা উদ্যোগ গঢ়ি উঠিছে।\nদিছৈ উপত্যকা সংৰক্ষিত বনাঞ্চল\nদিছৈ সংৰক্ষিত বনাঞ্চল\nনকছাৰি অঞ্চলটো ১০১ নং মৰিয়নী বিধান সভা সমষ্টি তথা ১৪ নং যোৰহাট লোকসভা সমষ্টিৰ অন্তৰ্গত ।\nনকছাৰি অঞ্চলত বহুতো শিক্ষানুষ্ঠানে শিক্ষাৰ ক্ষেত্ৰত অৱদান আগবঢ়াইছে । বহুকেইখন বিদ্যালয়ৰ উপৰিও এখন কণিষ্ঠ মহাবিদ্যালয় আৰু এখন মহাবিদ্যালয়ে অঞ্চলটোৰ উচ্চ শিক্ষাৰ ক্ষেত্ৰত বিশেষ অৱদান আগবঢ়াইছে । অঞ্চলটোৰ শিক্ষানুষ্ঠান সমূহ হ'ল -\nমডেল ইংলিছ হাই স্কুল\nনকছাৰি জাতীয় বিদ্যালয়\nভেলেউগুৰি আদৰ্শ উচ্চ মাধ্যমিক বিদ্যালয়\nপূব নকছাৰি উচ্চ মাধ্যমিক বিদ্যালয়\nনকছাৰি বালিকা উচ্চ মাধ্যমিক বিদ্যালয়\nভেলেউগুৰি মধ্য ইংৰাজী বিদ্যালয়\nনৱজ্যোতি উচ্চ মাধ্যমিক বিদ্যালয়\nনৱজ্যোতি মধ্য ইংৰাজী বিদ্যালয়\nনকছাৰি কনিষ্ঠ মহাবিদ্যালয়\nললিত চন্দ্ৰ বৰপূজাৰী (বিশিষ্ট শিক্ষাবিদ, নকছাৰি উচ্চতৰ মাধ্যমিক বিদ্যালয়ৰ প্ৰতিষ্ঠাপক অধ্যক্ষ) .\nশ্ৰীযুত ভৱকৃষ্ণ গোস্বামী (শ্ৰীশ্ৰীবৰএলেঙ্গী সত্ৰৰ সত্ৰাধিকাৰ,বিশিষ্ট সত্ৰীয়া সাধক,অসম চৰকাৰৰ শিল্পী পেঞ্চনাৰ,প্ৰাক্তন শিক্ষক)\n↑ "নামৰ উৎপত্তি"ৰজত বৰআহোম. নকছাৰি,নামৰ উৎপত্তি. প্ৰকাশক নকছাৰিঃ অসমীয়া খবৰ(২ এপ্ৰিল,২০১৫).\n"https://as.wikipedia.org/w/index.php?title=নকছাৰি&oldid=224520"ৰ পৰা সংকলিত\nএই পৃষ্ঠাখন ০১ মে', ২০২০ তাৰিখে ১৬ঃ২৮ বজাত অন্তিম সংশোধন কৰা হৈছিল।
